cyanic-selkie/wikianc huggingface dataset:
এভাঞ্জেলিস্তা তর্‌‌রিচেল্লি
এভাঞ্জেলিস্তা তর্‌‌রিচেল্লি (Evangelista_Torricelli; আ-ধ্ব-ব: [evandʒeˈlista torriˈtʃɛlli]; ; ১৫ অক্টোবর ১৬০৮ – ২৫ অক্টোবর ১৬৪৭) একজন ইতালীয় পদার্থবিজ্ঞানী এবং গণিতবিদ এবং গালিলেও-র ছাত্র ছিলেন। তিনি বায়ুচাপমানযন্ত্র বা ব্যারোমিটার আবিষ্কারের জন্য পরিচিত, কিন্তু আলোকবিজ্ঞান এবং অবিভাজ্য পদ্ধতিতে তার কাজের অগ্রগতির জন্যও বিখ্যাত ।
প্রথম জীবন
১৬০৮ সালের ১৫ অক্টোবর এভাঞ্জেলিস্তা তর্‌‌রিচেল্লি রোমে জন্মগ্রহণ করেন।
ইটা দুর্গ
ইটা দুর্গ হল উত্তর-পূর্ব ভারতের অরুণাচল প্রদেশের এক উল্লেখযোগ্য ঐতিহাসিক স্থান।
নামকরণ
"ইটা দুর্গ"র অর্থ হল ইট নির্মিত দুর্গ (আহোম ভাষার থেকে এসেছে)। ইটানগরে অবস্থিত এই দুর্গটি ইট দ্বারা নির্মিত। সেজন্য একে "ইটা দুর্গ" বলে ডাকা হয়।
নির্মাণ
এই দুর্গটি ১৪শ অথবা ১৫শ শতকের শুরুতেই নির্মাণ করা হয়েছিল। একটির ওপরে অন্য একটি ইট চাপিয়ে এই দুর্গটি নির্মাণ করা হয়েছে। ১৬,২০০ ঘন মিটারের এই বিশাল দুর্গটিকে কিছু বিদ্বান লোক "জিতারী বংশ"এর রামচন্দ্রের মায়াপুর বলে চিহ্নিত করেছেন। এই দুর্গটিতে তিনটা দিক - পশ্চিম দিক, পূর্ব দিক ও দক্ষিণ দিকে তিনটি দুয়ার আছে।
খিদিরপাড়া ইউনিয়ন
খিদিরপাড়া ইউনিয়ন হলো বাংলাদেশের মুন্সীগঞ্জ জেলার অন্তর্গত লৌহজং উপজেলার একটি ইউনিয়ন।
ভৌগোলিক উপাত্ত
খিদিরপাড়া ইউনিয়নের আয়তন ৩৭৩৮ একর। ইউনিয়নের মোট গ্রাম ২৪টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী খিদিরপাড়া ইউনিয়নের মোট জনসংখ্যা ২১,২৮৩ জন। এদের মধ্যে ১০,৫৯৩ জন পুরুষ এবং ১০,৬৯০ জন মহিলা।
শিক্ষা
ইউনিয়নে শিক্ষার হার ৫৫.৭৩%।
দোন্যী-পোলো ধর্ম
এই ধর্ম একটি সমবেত ব্যবস্থা গড়ে তুলেছে; শামানদের তানি রীতির ভাষায় রচিত গানগুলি গাওয়া হয়; একটি আনুষ্ঠানিক দর্শন - ধর্মতত্ত্ব রয়েছে; এবং দেবতাদের মূর্তি এবং মন্দির ও বিদ্যমান।  পুনরুজ্জীবনের পথপ্রদর্শক ছিলেন তালোম রুকবো ।  দোন্যী-পোলো কার্বির হেম্ফু- মুকরাং ধর্ম এবং হ্রুসোর ন্য়েজি-নো-র সাথে সম্পর্কিত।
অনিলচন্দ্র রায়
অনিলচন্দ্র রায় (জন্ম: মে ২৬, ১৯০১ - মৃত্যু:জানুয়ারি ৬ ১৯৫২) একজন বাঙালি রাজনীতিবিদ ও স্বাধীনতা সংগ্রামী ছিলেন। তিনি একজন প্রখর বিপ্লবী, উগ্র রাজনৈতিক চিন্তাবিদ, নিঃস্বার্থ সমাজকর্মী, দার্শনিক এবং ব্যতিক্রমী দক্ষতার সাহিত্যিক ছিলেন।
প্রাথমিক জীবন
অনিলচন্দ্র রায় ঢাকার, মানিকগঞ্জ, বয়রা গ্রামের এক বাঙালি হিন্দু মধ্যবিত্ত পরিবারে জন্মগ্রহণ করেছিলেন, যা বর্তমানে বাংলাদেশে। তাঁর পিতা-মাতা অরুণচন্দ্র এবং শরতকুমারী দেবী ছিলেন। অরুণচন্দ্র রায় সরকারি শিক্ষাবিভাগে উচ্চ পদে অধিষ্ঠিত ছিলেন। তাদের পৈতৃক বাড়ি নবাবগঞ্জ থানার গোবিন্দপুর গ্রামে অরুণচন্দ্র তাঁর চাকরির জায়গায় ঢাকা শহরের বক্সী বাজারে একটি বাড়ি কিনেছিলেন। অনিলচন্দ্র রায় ১৯১৭ সালে ঢাকা কলেজিয়েট স্কুল থেকে প্রবেশিকা পাস করেন। ১৯২১ সালে তিনি ঢাকা কলেজ থেকে স্নাতক পাস করেন এবং ১৯২৩ সালে ঢাকা বিশ্ববিদ্যালয় থেকে ইংরেজিতে এমএ পাস করেন। তিনি ছাত্র থাকাকালীন বিপ্লবী হেমচন্দ্র ঘোষের দলে যোগদান করেছিলেন।
কর্মজীবন
প্রথমে তিনি রামকৃষ্ণ মিশনের স্বামী ব্রহ্মানন্দ ও স্বামী প্রেমানন্দের সংস্পর্শে এসেছিলেন এবং স্বামী বিবেকানন্দে অনুপ্রাণিত হয়ে তিনি সোশ্যাল ওয়েলফেয়ার লিগ বা সমাজ কল্যাণ লীগ প্রতিষ্ঠা করেন। সমাজসেবায় তিনি দরিদ্র প্রাপ্তবয়স্ক এবং মুসলমানদের রাতের বেলা পড়াতেন। সমাজসেবার আড়ালে বিপ্লবী কর্মকাণ্ডও পরিচালিত হত। অনিলচন্দ্র রায় ও ঢাকা বিশ্ববিদ্যালয়ের অধ্যাপক বিজ্ঞানী ডঃ জ্ঞানচন্দ্র ঘোষ  ‘সোশ্যাল ওয়েলফেয়ার লিগ’-এর (বাংলা নাম শ্রীসংঘ) যথাক্রমে সেক্রেটারি এবং চেয়ারম্যান ছিলেন। ছাত্রাবস্থায় বিপ্লবী ‘শ্রীসংঘ’ দলে যোগ দেন ও পরে তিনি নেতৃত্ব দেন। তিনি মহিলাসংগঠনের জন্য রাজনৈতিক দিকটিকে অবহেলা করেননি। বিপ্লবী নেতাদের মধ্যে সম্ভবত তিনিই প্রথম কল্পনা করেছিলেন যে আমাদের স্বাধীনতা-সংগ্রামে নারীদেরও স্বতন্ত্র ভূমিকা রয়েছে এবং একটি রাজনৈতিক সংগঠনে তাদের পুরুষ প্রতিপক্ষ হিসাবে গুরুত্বপূর্ণ। তাঁর মাধ্যমে শ্রীসংঘে একগুচ্ছ মহিলারা যোগদান করেছিলেন। ১৯৩০ সালে প্রথম কারারুদ্ধ হন। মুক্তিলাভের পর তিনি সুভাষচন্দ্র বসুর প্রতিষ্ঠিত ফরওয়ার্ড ব্লক-এর সদস্য হন। সুভাষচন্দ্র পরিচালিত হলওয়েল মনুমেণ্ট অপসারণ আন্দোলনে যোগদান করেন। ১৩ ই মে ১৯৩৯ সালে লীলা নাগ (লীলা রায়) নামে শীর্ষস্থানীয় নারী বিপ্লবীকে বিয়ে করেছিলেন। ১৯৪০ সালে আবার কারারুদ্ধ হন এবং মুক্তি পাবার সঙ্গে সঙ্গেই ভারতরক্ষা আইনে পুনরায় গ্রেফতার হন। ফরওয়ার্ড ব্লক বিভক্ত হয় তাতে অনিলচন্দ্র সুভাষবাদী দলের সদস্য ও নেতা হন। তাঁর রচিত নেতাজীর জীবনবাদ’, ‘ধর্ম ও বিজ্ঞান’, ‘সমাজতন্ত্রীর দৃষ্টিতে মার্কসবাদ’ প্রভৃতি গ্রন্থে পাণ্ডিত্যের পরিচয় পাওয়া যায়। ইতিহাস ও ঐতিহ্যের পরিপ্রেক্ষিতে জাতীয়তাবাদ ও সমাজবাদের সমন্বয়ের প্রচেষ্টক ছিলেন। তিনি 'নেতাজির ডাক' নামে একটি নৃত্যনাট্য রচনা ও পরিচালনা করেছিলেন, নবগিতিকা - তাঁর রচনাবলীর একটি সংকলন ছিল। তিনি ১৯৫২ সালের ৬ই জানুয়ারি ক্যান্সারে মারা যান।
হাশিম ইবনে আবদ মানাফ
হাশিম ইবনে আবদ মানাফ (هاشم بن عبد مناف; ৪৬৪ – ৪৯৭) ছিলেন শেষনবী মুহাম্মদ  এর প্রপিতামহ। তিনি কুরাইশের বনু হাশিম শাখার প্রথম পুরুষ।
তার নাম ছিল আমর আল উলা। তিনি হাজিদের আতিথেয়তার উদ্দেশ্যে রুটি ও সুরুয়া দেয়ার প্রথা চালু করেছিলেন বলে তাকে হাশিম নামে ডাকা হত। আরেকটি মতানুযায়ী হাশিম নামের উদ্ভব হাশম ধাতু থেকে যার অর্থ ক্ষুধার্তকে রক্ষা করা। এ মতানুযায়ী মক্কায় এক দুর্ভিক্ষের সময় তিনি হাজিদের জন্য খাবার সরবরাহ করেছিলেন তাই তিনি হাশিম নামে পরিচিত হয়ে উঠেন।
হাশিম মক্কা ও মক্কার বাইরে সম্মানিত ছিলেন। তিনি কুরাইশের দুটি বাণিজ্য কাফেলার প্রথা চালু করেছিলেন। মক্কার বণিকরা শীতকালে ইয়েমেনে এবং গ্রীষ্মকালে সিরিয়ার দিকে বাণিজ্য কাফেলা নিয়ে যাত্রা করত।
সর্বেদেবতাবাদ
সর্বেদেবতাবাদ (, Pandeism), হল ধর্মতাত্ত্বিক মতবাদ যা দেবতাবাদের দিকগুলির সাথে সর্বেশ্বরবাদের দিকগুলিকে একত্রিত করে। ধ্রুপদী দেবতাবাদের বিপরীতে, যা মনে করে যে ঈশ্বর তার সৃষ্টির পরে মহাবিশ্বে হস্তক্ষেপ করেন না, সর্বেদেবতাবাদ মনে করে যে সৃষ্টিকর্তা দেবতা মহাবিশ্ব হয়ে উঠেছেন এবং পৃথক সত্তা হিসাবে অস্তিত্ব বন্ধ করে দিয়েছেন। সর্বেদেবতাবাদ (দেবতার সাথে সম্পর্কিত) ব্যাখ্যা করে কেন ঈশ্বর মহাবিশ্ব সৃষ্টি করবেন এবং তারপর এটিকে পরিত্যাগ করবেন বলে মনে হচ্ছে, এবং (সর্বেশ্বরবাদের সাথে সম্পর্কিত) মহাবিশ্বের উৎপত্তি ও উদ্দেশ্য ব্যাখ্যা করতে চায়।
সর্বেদেবতাবাদ অদ্বৈতবাদী ও অঈশ্বরবাদী দর্শনের ঐতিহ্যগত অনুক্রমের অন্তর্গত যা ঈশ্বরের প্রকৃতিকে সম্বোধন করে। এটি দেবতাবাদের উপশাখা: "কালক্রমে খ্রিস্টান দেবতাবাদ, নাজারেথের যিশুর নৈতিক শিক্ষার সাথে মিলিত দেবতাবাদী নীতিতে বিশ্বাস এবং সর্বেদেবতাবাদ সহ দেবতাবাদের ছত্রছায়ায় অন্যান্য চিন্তাধারা তৈরি হয়েছে, এমন বিশ্বাস যে ঈশ্বর সমগ্র মহাবিশ্বে পরিণত হয়েছেন এবং আলাদা সত্তা হিসেবে আর বিদ্যমান নেই"।
উইং চুন
উইং চুন (চীনা: 咏 春; পিনইন: yǒng চুন; আক্ষরিক "স্প্রিং ভজন"), বাঁকা হরফে ভিং সুন বা উইং সুন, (এবং অক্ষরের সাথে মাঝে মাঝে প্রতিস্থাপিত 永春 "শাশ্বত বসন্তকাল" ); (সর্প-সারস শৈলী নামেও পরিচিত); একটা ধারণাভিত্তিক চীনা মার্শাল আর্ট এবং আত্মরক্ষা বিশেষত নিকট-সীমা রণে আঘাত এবং আঁকড়াইয়া ধরতে ব্যবহিত হয়।
বিকল্প অক্ষর 永春 "শাশ্বত বসন্ত" আরও কিছু অন্যান্য দক্ষিণ চীনা মার্শাল আর্ট যেমন উয়েং চুন কুংফু এবং সাদা সারস উয়েং চুন (ইয়ং চুন) এর সঙ্গে যুক্ত।
ঐরাবত
thumb|300px| ইন্দ্র (শক্র) ও শচী পঞ্চমুণ্ড ঐরাবতের পৃষ্ঠে আসীন, জৈন ধর্মগ্রন্থ পঞ্চকল্যাণকের পুথিচিত্র, ১৬৭০-৮০ খ্রিষ্টাব্দ, [[এলএসিএমএ জাদুঘর, রাজস্থানের অম্বর থেকে প্রাপ্ত।]] thumb| ত্রিমুণ্ড এরাওয়ান (ঐরাবত) হাতির পিঠে ইন্দ্র; ফ্রা প্রাং-এর ভাস্কর্য, [[ওয়াট অরুণ|ওয়াট অরুণের কেন্দ্রীয় মিনার, ব্যাঙ্কক, থাইল্যান্ড]]
ঐরাবত (সংস্কৃত: ऐरावत) হিন্দু দেবতা ইন্দ্রের বাহন। এটি একটি সাদা হাতি।
ঐরাবতের অপর নাম 'অর্ধ-মাতঙ্গ' ("মেঘহস্তী"), 'নাগমল্ল' ("যুদ্ধহস্তী") ও 'অর্কসোদর' ("সূর্যের ভ্রাতা")। ঐরাবতের স্ত্রীর নাম 'অভরামু'। ঐরাবতের চারটি গজদন্ত ও সাতটি শুঁড় রয়েছে। ঐরাবত ধবধবে সাদা, গায়ের রঙে কোথাও কোনো দাগ নেই। তামিল ভাষায় ঐরাবতের নাম 'ঐরাবতম্‌' ও থাই ভাষায় 'এরাওয়ান'।
আকাশ ডিটিএইচ
আকাশ ডিটিএইচ জিএস গ্রুপ(রুশ) এর সহযোগিতায় ২০১৯ সালে এটি শুরু হয়। বাংলাদেশ সরকার দুইটি প্রতিষ্ঠানকে ডিশ সেবার অনুমতিপত্র দিলেও কেবল বেক্সিমকো আকাশ নামে এই সেবা চালু করে। এই সেবা 'সাধারণ', 'হালকা+' ও 'হালকা' হিসেবে বিক্রি করা হচ্ছে। প্রথম সংযোগের জন্য আবার মৌলিক ও সাধারণ নামে যথাক্রমে ৪,০০০৳ ও ৪,৫০০৳ কর্তন করা হয়। আকাশ মৌলিক সংযোগে মাসিক ৩৯৯৳ তে ৪০টি এইচডি চ্যানেলসহ ১২০টি চ্যানেল এবং ২৪৯৳ তে ২০টি এইচডি চ্যানেলসহ ৭০টির বেশি চ্যানেল দেখা যাবে।
বৈশিষ্ট্য
এর অন্যতম বাজারকরণের দিক ছিল বাইরে থেকে ক্যাবল লাগানোর প্রয়োজনহীনতা। ডিটিএইচের গুণগত মানের জন্য এর জনপ্রিয়তা বৃদ্ধি পাচ্ছে। ক্রয় করলে সেট আপে থাকে: ভবিষ্যতে ভিডিও অন ডিমান্ড, পে পার ভিউ, রেডিও চ্যানেলের, অনুষ্ঠান রেকর্ডিং, লাইভ টিভি পজসহ (স্থির করা) নির্ধারিত সময়ে নির্দিষ্ট অনুষ্ঠান রেকর্ডিংয়ের সুবিধা মতো সেবা যোগ হবে। বর্তমানে একটি ডিশে একটি সেট টপ বক্স যুক্ত করার স্থানে ভবিষ্যতে বেশ কয়েকটি সেট টপ বক্স যুক্ত করার সেবা চালু হবে। একটি আইডি ব্যবহার করেই টেলিভিশনের পাশাপাশি ট্যাবলেট কম্পিউটার বা মুঠোফোনেও অনুষ্ঠান দেখা যাবে।
ইতিহাস
২০১৪ সালে বাংলাদেশ সরকার রিয়েল ভ্যু ও বেঙ্গল ডিজিটাল এই প্রতিষ্ঠানদ্বয়কে ডিজিটাল সেবা দেওয়ার অনুমতি প্রদান করে। ২০১৬ সালে এটি রিয়েল ভু(RealVU) নামে পরিচিত ছিল। পরবর্তীতে মে ২০১৯ থেকে বঙ্গবন্ধু-১ স্যাটেলাইট দিয়ে আকাশ নামে নতুনভাবে ডিটিএইচ সেবা দেওয়া শুরু হয়।
অর্থনৈতিক অবস্থা
২০২১ সালে বিটিআরসি ৳১১.৫৬৭ কোটি স্পেকট্রাম ভাড়া মউকুফের সিদ্ধান্ত নেয়। যা ২৯ মে, ২০১৯ থেকে এক বছরের বাকি ভাড়া। কিন্তু ৫ বছরের জন্য ৫০% ভাড়া মউকুফের আবেদন খারিজ করা হয়। আকাশ ডিটিএইচের ভাষ্য অনুযায়ী তারা ব্যয়ের অর্ধেকও তুলতে পারছিলো না।
ফ্রেড বারাট
ফ্রেড বারাট (Fred Barratt; জন্ম: ১২ এপ্রিল, ১৮৯৪ - মৃত্যু: ২৯ জানুয়ারি, ১৯৪৭) নটিংহ্যামশায়ারের অ্যানেস্লে এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২০-এর দশকের শেষদিক থেকে শুরু করে ১৯৩০-এর দশকের শুরুর দিক পর্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-বোলার কিংবা অল-রাউন্ডার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
প্রথম-শ্রেণীর ক্রিকেট
খনি শ্রমিক পরিবারের সন্তান তিনি। ১৯১৪ সাল থেকে ১৯৩১ সাল পর্যন্ত ফ্রেড বারাটের প্রথম-শ্রেণীর খেলোয়াড়ী জীবন চলমান ছিল। ফাস্ট-বোলার ও মারকুটে ব্যাটসম্যান হিসেবে ফ্রেড বারাটের সবিশেষ পরিচিতি ছিল।
দূর্দান্তভাবে প্রথম-শ্রেণীর ক্রিকেটে যাত্রা শুরু করেছিলেন ফ্রেড বারাট। ১৯১৪ সালে লর্ডসে নটিংহ্যামশায়ারের সদস্যরূপে মেরিলেবোন ক্রিকেট ক্লাবের (এমসিসি) বিপক্ষে খেলেন। প্রথম ইনিংসে ৮/৯১ লাভ করেন তিনি। কিন্তু, তার দল ফলো-অনের কবলে পড়ে ১৯৪ রানে পিছিয়ে থাকায় তাকে আর বোলিং করতে হয়নি। এরপর, তিনি তার কাউন্টি চ্যাম্পিয়নশীপের খেলায় ৫/৫৮ লাভ করেন। ঐ মৌসুম শেষে ২১.৮০ গড়ে ১১৫টি প্রথম-শ্রেণীর উইকেট লাভ করেন তিনি। তন্মধ্যে, দশবার ইনিংসে পাঁচ-উইকেট ও তিনবার খেলায় দশ-উইকেট পান। মৌসুমের শেষদিকে ট্রেন্ট ব্রিজে লিচেস্টারশায়ারের বিপক্ষে ইনিংসে ৮/৭৫ বোলিং পরিসংখ্যান গড়ে উত্তরণ ঘটান।
যুদ্ধ পরবর্তী সময়কাল
প্রথম বিশ্বযুদ্ধের কারণে ফ্রেড বারাটের খেলোয়াড়ী জীবন থেকে পরবর্তী চার বছর নষ্ট হয়ে যায়। ১৯১৯ সালে পুণরায় খেলা শুরু হলে উইজডেন তাদের স্মরণিকায় উল্লেখ করে যে, তিনি তার পুরনো খেলার ছন্দ ফিরিয়ে আনতে খুব ধীরগতিতে অগ্রসর হচ্ছিলেন। যুদ্ধের পর তিনি তার পুরনো ছন্দে ফিরে পেতে ধীরলয়ে যাত্রা শুরু করেন। ১৯১৯ সালের সীমিত খেলায় অংশ নিয়ে ৫৮, ১৯২০ সালে ৬৮ ও ১৯২১ সালে ৯১ উইকেট পান। তবে, ১৯২৩ সালে ১৮.৫৪ গড়ে ১০১ উইকেট লাভ করেন। এছাড়াও, অত্যন্ত দ্রুততার সাথে রান সংগ্রহে তৎপরতা দেখান।
স্বর্ণালী সময়
১৯২২ সালে বোলিংয়ে সেরা ছন্দ খুঁজে পান। ১৬.৩৩ গড়ে ১০৯ উইকেট পান। এ মৌসুমেই তিনি তার সেরা বোলিং গড়ের অধিকারী হন। খেলোয়াড়ী জীবনের ইনিংসে সেরা বোলিং করেন। উইজডেন কর্তৃপক্ষ গ্ল্যামারগন দলকে অসহায়ত্বের শিকার হিসেবে উল্লেখ করে। তিনি ৮/২৬ পান ও প্রতিপক্ষকে মাত্র ৭৫ মিনিটে ৪৭ রানে গুটিয়ে দিতে সবিশেষ ভূমিকা রাখেন। ১৯২৩ সালেও একই ধারা অব্যাহত রাখেন। ১০১ উইকেট পান ও লিচেস্টারশায়ারের বিপক্ষে দর্শনীয় ও মারমুখী ভঙ্গীমায় ব্যক্তিগত সর্বোচ্চ ৯২ রান তুলেন।
১৯২৪ থেকে ১৯২৭ সালের মধ্যে ফ্রেড বারাটের খেলার মান কিছুটা দূর্বলমানের ছিল। তাসত্ত্বেও, নটিংহ্যামশায়ারের অন্যতম গুরুত্বপূর্ণ খেলোয়াড় হিসেবে চিত্রিত হয়েছিলেন। ১৯২৫ সালে উইজডেনে তার ধারাবাহিকতার অভাব সম্পর্কে প্রতিবেদন প্রকাশিত হয়েছিল। ১৯২৪ ও ১৯২৫ সালে ২০ রানেরও কম গড়ে ৯০ উইকেট করে লাভ করেছিলেন। কিন্তু, ১৯২৬ সালে ৩২ গড়ে মাত্র ৬৬ উইকেট দখল করেন। ১৯২৭ সালে ২১.১৪ গড়ে ৭৫ উইকেট নিয়ে কিছুটা উত্তরণ ঘটান। এ পর্যায়ে চতুর্থবারের মতো ইনিংসে আট উইকেট সংগ্রহ করেছিলেন তিনি। ট্রেন্ট ব্রিজে ওরচেস্টারশায়ারের বিপক্ষে ৮/৫৩ পান। ব্যাটিংয়ের মানও সাধারণ পর্যায়ে চলে যায়। ১৯২৪, ১৯২৫ কিংবা ১৯২৬ সালের কোন মৌসুমেই পঞ্চাশ রান স্পর্শ করতে পারেননি। কেবলমাত্র ১৯২৭ সালে একবার সর্বোচ্চ ৫৭ রানের ইনিংস খেলেন।
অল-রাউন্ডারে উত্তরণ
১৯২০-এর দশকের মাঝামাঝি সময়ে কঠিন সময় অতিবাহিত করার পর ১৯২৮ সালে প্রকৃতমানের অল-রাউন্ডার হিসেবে নিজেকে আবির্ভূত করেন। ঐ মৌসুমেই তিনি আর্থিক সুবিধা গ্রহণের খেলার জন্যে মনোনীত হন ও সকলের কাছে বিস্ময়ের কারণ হয়ে দাঁড়ান। সবগুলো খেলায় অংশ নিয়ে ২৫.১৮ গড়ে ১১৪ উইকেট পান ও অপ্রত্যাশিতভাবে ২৯.১৭ গড়ে ১১৬৭ রানের ন্যায় ডাবল লাভ করেন। দ্বিগুণ গড়ের চেয়ে কম হলেও অন্য যে-কোন মৌসুমের তুলনায় দ্বিগুণ রান তুলেন। উইজডেনে তার আকস্মিক উত্তরণের বিষয়ে বিশ্বেষণধর্মী প্রতিবেদন প্রকাশ করে। বেশ ধৈর্য সহকারে সঠিক বলকে সঠিক জায়গায় ফেলতে দক্ষতা দেখান। বেশ দ্রুতলয়ে রান সংগ্রহে সজোরে আঘাত করতে পিছুটান ছিল না তার।
১৯২৮ সালে ২৯.১৭ গড়ে ১,১৬৭ রান ও ২৫.১৮ গড়ে ১১৪ উইকেট পান। এরফলে, ডাবল লাভের কৃতিত্ব অর্জন করেন। ১৯০৬ সালে জন গানের পর প্রথম নটিংহ্যামশায়ারীয় হিসেবে এ অর্জনের সাথে স্বীয় নামকে জড়ান। সকল ধরনের বোলিংকে তুনোধুনো করে ছাড়েন। ড্রাইভের দিকে সবিশেষ দক্ষতা দেখান।
১৯২৮ সালে ফ্রেড বারাটের খেলোয়াড়ী জীবনে সংগৃহীত দুইটি শতরানের ইনিংস খেলেন। প্রথমটিতে করেন অপরাজিত ১৩৯ রান। এটিই তার সর্বোচ্চ রানের ইনিংস ছিল। কভেন্টিতে ওয়ারউইকশায়ারের বোলারদের বিপক্ষে এ রান তুলেন। ডব্লিউ. ওয়াকারের সাথে পঁচাশি মিনিটে ১৯৬ রানের জুটি গড়েন। মাঠের সীমারেখা ছোট হওয়ায় নিজস্ব শক্তিমত্তা অনুশীলন করার সুযোগ পান। সাতটি ছক্কা ও আঠারোটি চারের মার মারেন ফ্রেড বারাট। ব্যাটিং উপযোগী পিচ ও ছোট মাঠের কারণে বেশ ঊর্ধ্বমূখী রান সংগৃহীত হয় এবং কিছু রেকর্ডের সৃষ্টি হয়। নটিংহ্যামশায়ার ৬৫৬/৩ তুলে ইনিংস ঘোষণা করে। এটিই তৎকালীন স্বল্প উইকেট পতনে বৃহৎ সংগ্রহ হিসেবে পরিগণিত হয়। অংশগ্রহণকৃত পাঁচজন ব্যাটসম্যানের মধ্যে জর্জ গান, উইলিয়াম হোয়াইসল, উইলিস ওয়াকার ও ফ্রেড বারাট - এ চারজন শতরানের ইনিংস খেলেন। বারাটকে অপ্রত্যাশিতভাবে পাঁচ নম্বরে নিয়ে আসা হয়। বারাটের ১৩৯ রানের ইনিংসে সাতটি ছক্কা ও আঠারোটি চারের মার ছিল। উইজডেনের ভাষায়, শক্তিশালী ড্রাইভের অবস্মরণীয় প্রদর্শনী ছিল।  বিশাল রান তোলা সত্ত্বেও খেলায় জয় পায়নি নটিংহ্যামশায়ার। প্রতিপক্ষীয় ওয়ারউইকশায়ার দ্বিতীয় দিনের বাদ-বাকী সময় ব্যাটিং করে এবং তৃতীয় ও চূড়ান্ত দিন বৃষ্টির কারণে খেলতে পারেনি।
দুই সপ্তাহেরও কম সময়ের মধ্যে ফ্রেড বারাট তার দ্বিতীয় শতরানের ইনিংস খেলতে সমর্থ হন। এবার তিনি ট্রেন্ট ব্রিজে অতিথি দল গ্ল্যামারগনের বিপক্ষে পঁচাশি মিনিটে ১১০ রানের অপরাজিত ইনিংস খেলেন। ৩০ মিনিটে অর্ধ-শতরান ও ৮৫ মিনিটে শতরান স্পর্শ করেন। উইজডেনে উল্লেখ করা হয় যে, বেশকিছু দূর্দান্ত মারের ইনিংস ছিল। পাঁচটি ছক্কা হাঁকান তিনি। তবে, তার ইনিংসটি নিখুঁত ছিল না। আটবার আউট থেকে বাঁচেন। তন্মধ্যে, পাঁচবার লং ফিল্ডে রক্ষা পান।
১৯২৯ সালেও ১৯২৮ সালের খেলার ধারা অব্যাহত রাখেন। এ পর্যায়ে ১৯০৭ সালের পর নটিংহ্যামশায়ার দল প্রথমবারের মতোও কাউন্টি চ্যাম্পিয়নশীপের শিরোপা বিজয়ে সক্ষমতা দেখায়। ২২.০৫ গড়ে ৮৬০ রান তুলেন তিনি। দুইবার নব্বুইয়ের কোটা স্পর্শ করলেও সেঞ্চুরি করতে পারেননি তিনি। বেশ দ্রুতলয়ে রানগুলো আসে। উইজডেনে উল্লেখ করা হয় যে, তিনি সারের বিপক্ষে ৮০ মিনিটে ৯৪ ও মিডলসেক্সের বিপক্ষে ৭৫ মিনিটে ৯০ রান তুলেন। হ্যারল্ড লারউড ও বিল ভোসের সাথে তার বোলিং যে-কোন কাউন্টির বোলিং আক্রমণের চেয়ে সেরা মানের ছিল। সবগুলো খেলায় অংশ নিয়ে ২১.২৪ গড়ে ১২৯ উইকেট পান।
সবগুলো প্রথম-শ্রেণীর ক্রিকেট খেলায় অংশ নিয়ে ২৪.২৭ গড়ে ১,১২৬ উইকেট ও ১৫.২৫ গড়ে ৬,৩৪৭ রান তুলেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ফ্রেড বারাট। ১৯২৯ সালে নিজ দেশে সফরকারী দক্ষিণ আফ্রিকার বিপক্ষে এক টেস্টে অংশগ্রহণের পর ১৯২৯-৩০ মৌসুমে নিউজিল্যান্ডের বিপক্ষে উদ্বোধনী সিরিজের চার টেস্টে অংশ নিয়েছিলেন। ২৭ জুলাই, ১৯২৯ তারিখে ম্যানচেস্টারে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ২১ ফেব্রুয়ারি, ১৯৩০ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
১৯২৯ সালে দক্ষিণ আফ্রিকা দল ইংল্যান্ড গমনে আসে। ওল্ড ট্রাফোর্ডে সিরিজের চতুর্থ টেস্ট শুরুর পূর্বে হ্যারল্ড লারউড আঘাতগ্রস্ত হলে কাউন্টি অধিনায়ক ও ইংরেজ দলনেতা আর্থার কার তার শূন্যস্থান পূরণার্থে ফ্রেড বারাটকে টেস্ট খেলার জন্যে তাকে আমন্ত্রণ জানানো হয় ও দলে অন্তর্ভুক্ত হন। ওল্ড ট্রাফোর্ডে সফরকারী দক্ষিণ আফ্রিকার বিপক্ষে অভিষেক খেলায় নিজেকে খুবই কম মেলে ধরেন। ২/৩৮ বোলিং পরিসংখ্যান গড়েন তিনি। অথচ, কম পেসের অধিকারী বোলারদের রাজত্ব ছিল। উভয় ইনিংসে তিনি একটি করে উইকেট পান। তাসত্ত্বেও, ঐ খেলায় স্বাগতিক দল ইনিংস ব্যবধানে জয়লাভ করে। সিরিজের চূড়ান্ত টেস্টে তাকে ইংল্যান্ড দলে রাখা হয়নি। নর্দাম্পটনশায়ারের নবি ক্লার্ককে তার স্থলাভিষিক্ত করা হয়।
নিউজিল্যান্ড গমন
১৯২৯-৩০ মৌসুমের শীতকালে নতুন টেস্ট পরিবারভূক্ত ওয়েস্ট ইন্ডিজ ও নিউজিল্যান্ড সফরে এমসিসি দল দুইটি দল তৈরি করে। উভয় দলেই প্রতিষ্ঠিত টেস্ট ক্রিকেটার ‌এবং অন্যান্য কাউন্টি দলের মানসম্পন্ন শৌখিন খেলোয়াড় ছিল। কয়েকজন তারকা খেলোয়াড় নিজেদেরকে পুরোপুরি বাদ রাখেন। নিউজিল্যান্ড গমনার্থে ফ্রেড বারাটকে রাখা হয়। পাশাপাশি অস্ট্রেলিয়ায় কয়েকটি প্রথম-শ্রেণীর খেলায় অংশ নিলেও টেস্ট খেলেননি তিনি। উইজডেনে এ প্রসঙ্গে লেখা হয় যে, বল হাতে তার কার্যকারিতা প্রকাশের দিন আসে।
নিউজিল্যান্ডের বিপক্ষে চার টেস্ট নিয়ে গড়া সিরিজের প্রত্যেকটিতে অংশ নিলেও সফলকাম হননি তিনি। ঐ সিরিজে তিনি মাত্র তিন উইকেট পেয়েছিলেন। কোন ইনিংসেই একটির বেশি উইকেট পাননি। সামগ্রিকভাবে ঐ সিরিজে তার ব্যাটিংয়ের মানও সাম্প্রতিক মানের ছিল না। ১১টি প্রথম-শ্রেণীর খেলায় অংশ নিয়ে কোন অর্ধ-শতরানের ইনিংস খেলতে পারেননি।
১৯৩০ সালের শীতকালে এ. এইচ. এইচ. জিলিগানের নেতৃত্বাধীন এমসিসি দলের সাথে বিদেশ গমন করেন। অস্ট্রেলিয়ায় পদার্পণ করে দুইটি খেলায় বেশ ভালোমানের খেলা উপহার দেন। সাউথ অস্ট্রেলিয়ার বিপক্ষে খেলায় নয়টি উইকেট ও ভিক্টোরিয়ার বিপক্ষে ইনিংসে পাঁচ-উইকেট পান। খেলায় ৯৩ রান খরচায় ৯ উইকেট নিয়ে সাউথ অস্ট্রেলিয়ার বিপক্ষে ২৩৯ রানের ব্যবধানে দলকে জয় এনে দেন। ভিক্টোরিয়ার বিপক্ষে ১০৫ রান খরচায় ৭ উইকেট পান। ডব্লিউ. এইচ. পন্সফোর্ড ও এইচ. এল. হেনরিকে উভয় ইনিংসেই খুব সহজে আউট করেন। নিউজিল্যান্ডের মাটিতে চারটি টেস্টে অংশ নিলেও তেমন ভূমিকা রাখতে পারেননি।
অবসর
১৯৩০ সালে ইংল্যান্ডে সন্তুষ্টিবিহীন মৌসুম অতিবাহিত করেন বলে উইজডেনের প্রতিবেদনে উল্লেখ করা হয়। তিনবার পঞ্চাশোর্ধ্ব ইনিংস খেলে ৫০২ রান তুলেন। ১৯২৯ সালে ১২৯ উইকেট পেলেও এ মৌসুমে মাত্র ৫১ উইকেট পান। উইকেট প্রতি ২১ রানের বিপরীতে ৩১-এর অধিক রান দেন। এর কারণ হিসেবে উইজডেনে গ্রীষ্মের ভেজা পিচের প্রসঙ্গ আনলেও এ পর্যায়ে তার বয়স ছিল ৩৬ বছর। ১৯৩১ সালের পরের মৌসুমে অবনতির এ ধারা আরও অব্যাহত থাকে। ২১টি কাউন্টি চ্যাম্পিয়নশীপের খেলায় অংশ নিয়ে ৪১-এর অধিক গড়ে মাত্র ২৪ উইকেট দখল করেন। এছাড়াও, ব্যাট হাতে ঐ খেলাগুলোয় অংশ নিয়ে মাত্র ৩০৫ রান সংগ্রহ করতে পেরেছিলেন। তাসত্ত্বেও ব্যাটসম্যান হিসেবে শেষ হাসি হাসেন। কেন্টের বিপক্ষে স্যাম স্ট্যাপলসের সাথে জুটি গড়ে অর্ধ-ঘন্টায় ৮২ রান সংগ্রহ করেন। তন্মধ্যে, ফ্রেড বারাট পাঁচটি ছক্কায় ৭২ রান তুলেছিলেন।
আগস্টে, চ্যাম্পিয়নশীপের শেষ খেলায় অংশ নিয়ে শক্ত ব্যাটিংয়ের অধিকারী দলে তিনি এগারো নম্বরে নামেন ও কোন উইকেট লাভে ব্যর্থ হন। ১৯৩১ মৌসুম শেষে প্রথম-শ্রেণীর ক্রিকেট খেলা থেকে অবসর গ্রহণ করেন তিনি।
মূল্যায়ন
উইজডেনের ভাষায়, ডানহাতি ফাস্ট-বোলার ছিলেন ফ্রেড বারাট। গতি পথ পরিবর্তন করে পেস সহযোগে বোলিং করতেন তিনি। এছাড়াও, নিচেরসারির ডানহাতি ব্যাটসম্যান হিসেবে অতি দ্রুত লয়ে ব্যাটিং করতেন। তবে, ১৯২৮ সালের পর থেকে আকস্মিকভাবে কিছুটা নিজেকে সংযত করার প্রয়াস চালিয়েছিলেন।
২৯ জানুয়ারি, ১৯৪৭ তারিখে ৫২ বছর বয়সে নটিংহামের নটিংহাম জেনারেল হাসপাতালে ফ্রেড বারাটের দেহাবসান ঘটে।
পল ওয়েসলি
পল ওয়েসলি (জন্ম পাওয়েল টমাস ওয়াসিলিউস্কি, ২৩ জুলাই, ১৯৮২ ) একজন আমেরিকান অভিনেতা, পরিচালক এবং প্রযোজক। দ্য ভ্যাম্পায়ার ডায়রিস টেলিভিশন সিরিজে “স্টেফান স্যালভেটর” চরিত্রে অভিনয়ের জন্য তিনি অধিক পরিচিত। এছাড়া তিনি ক্লাউড ৯, কিলার মুভি, বিফোর আই ডিসাপিয়ার এবং আমিরা অ্যান্ড স্যাম চলচ্চিত্রে অভিনয় করেছেন।
এরকান আন্তর্জাতিক বিমানবন্দর
এরকান আন্তর্জাতিক বিমানবন্দর (তুর্কি: Ercan Uluslararası havalimanı [eDdanan uususaaaasas havalimanɯ]) (আইএটিএ: ইসিএন, আইসিএও: এলসিইএন) উত্তর সাইপ্রাসের স্ব-ঘোষিত তুর্কি প্রজাতন্ত্রের প্রাথমিক বেসামরিক বিমানবন্দর। এটি উত্তর নিকোসিয়া থেকে প্রায় ১৩ কিমি পূর্বে অবস্থিত, টয়মবৌ গ্রামের কাছাকাছি অবস্থিত। তুর্কি এবং অন্যান্য বিমানবন্দর বুকিং সাইট সাধারণত লেফকোসা (নিকোসিয়া) বিমানবন্দর হিসাবে এই এয়ারপোর্ট পরিচিত। বিমান বন্দরটি উত্তর সাইপ্রাসের প্রধান বিমানবন্দর।
বিমানবন্দরটি ২০১২ সালের নভেম্বর মাসে ২ লাখের বেশি যাত্রী পরিবহন করেছে। এই একই সময়ে বিমনবন্দরে ১,৬৪৬ টি বিমান ওঠা-নামা করেছে।
অবস্থান
এরকান আন্তর্জাতিক বিমানবন্দরটি উত্তর সাইপ্রাসের টয়মবৌ এলাকাতে অবস্থিত। ফিমানবন্দরটি ৩৬.০৯ ডিগ্রি উত্তর থেকে ৩৩.৩০ ডিগ্রি পূর্বে অবস্থান করছে। এটি সমুদ্র সমতল থেকে প্রায় ১২৩ মিটার বা ৪০৩ ফুট উচ্চতায় গড়ে উঠেছে।
ইতিহাস
দ্বীপের ঔপনিবেশিক শাসনের সময়, দ্বিতীয় বিশ্ব যুদ্ধের সময় এরাকান বিমানবন্দরের অগ্রদূত, টাইমভৌ বিমানবন্দরটি নির্মিত হয়েছিল, ব্রিটিশদের দ্বিতীয় বিশ্বযুদ্ধে সামরিক বিমানবন্দর হিসেবে। এটি ১৯৭৪ সালে সাইপ্রাস প্রজাতন্ত্রের প্রধান বিমানবন্দর ছিল। সাইপ্রাসের তুর্কি আগ্রাসনের পর এবং দ্বীপটির বিভাজনটি তুর্কি সেনাবাহিনী কর্তৃক দখল করে নেয় এবং আজ এটি উত্তর সাইপ্রাসের প্রধান বেসামরিক বিমানবন্দর হিসাবে ব্যবহৃত হয়।
২০০৬ সাল থেকে যে নিয়মটি জারি করা হয়েছে যে তুর্কী বিমানবন্দরে এরাকান থেকে এবং এরাকান অবধি অগ্রসর হওয়ার আগেই এই ফ্লাইটগুলির আলোচনা করা প্রয়োজন। ২০০৬ সালে তুর্কি সরকার উত্তর সাইপ্রাসের প্রধান পোর্ট ফামাগুস্তার এবং প্রধান বেসামরিক বিমানবন্দর এরানকে সরাসরি সংযোগ পরিচালনা করতে সক্ষম হচ্ছিল, যুক্তরাজ্যের সরকারের সাথে এটি "উল্লেখযোগ্য এবং সৃজনশীল প্রস্তাব" হিসাবে বর্ণনা করেছিল।
সাম্প্রতিক পরিকল্পনাগুলি এরাকান বিমানবন্দরকে ব্যক্তিগতকরণের জন্য উদ্ভূত হয়েছে, পাশাপাশি ক্ষমতা বৃদ্ধি করার জন্য এয়ারপোর্টকে বিস্তৃত করার পরিকল্পনা করা হয়েছে। এরকান বিমানবন্দরে বর্তমানে একটি ২.৫ কিলোমিটার দীর্ঘ রানওয়ে এবং একই সঙ্গে সাত টি বিমান ধারনের ক্ষমতা রয়েছে।  যদিও রানওয়েটি দীর্ঘস্থায়ী প্লেনগুলির জন্য যথেষ্ট পরিমাণে জমির ব্যবস্থা রয়েছে, তবে এটি টেক-অফের জন্য যথেষ্ট নয়। নতুন পরিকল্পনা অনুযায়ী একটি নতুন রানওয়ে, বিমান রখার ব্যবস্থা এবং টার্মিনাল বিল্ডিং নির্মাণের জন্য কথা চলছে। পরিকল্পিত নতুন অ্যাপন বর্তমান প্লেনের ধারণ ক্ষমতা দ্বিগুণ করেছে।
বিমান সংস্থা এবং গন্তব্যস্থল
এরকান আন্তর্জাতিক বিমানবন্দরের প্রধান বিমান সংস্থা গুলি হল তুর্কী এয়ারলাইন্স, পেগাসাস এয়ারলাইন্স, এটলাসব্লবাল । এছাড়াও কিছু বিমান সংস্থা এই বিমানবন্দরে বিমান পরিচালনা করে। বিমানবন্দরটি থেকে ইস্তানবুল-সাবিয়া গোকেন, আঙ্কারা, আন্তালিয়া, গাজানিকপ, হাটাই, ইস্তানবুল-সাবিহা গোকসেন প্রভৃতি বিমানবন্দরে বিমান পরিচালিত হয়।
রোহান মুস্তাফা
রোহান মুস্তাফা (জন্ম: ৭ অক্টোবর; ১৯৮৮) হলেন একজন সংযুক্ত আরব আমিরাত জাতীয় ক্রিকেট দলের ক্রিকেটার। মুস্তাফা একজন বাহাতি ব্যাটসম্যান এবং ডানহাতি স্লো বোলার হিসেবে খেলছেন।
খেলোয়াড়ী জীবন
রোহনের একদিনের আন্তর্জাতিক ক্রিকেট প্রতিযোগীতায় স্কটল্যান্ড দলের বিরুদ্ধে অভিষেক হয়। এর এক মাস পরে তিনি টুয়েন্টি২০ আন্তর্জাতিক ম্যাচে অভিষিক্ত হন নেদারল্যান্ড জাতীয় ক্রিকেক দলের বিরুদ্ধে।
পুদুঘাট
পুদুঘাট (Puthukkad) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পুথুক্কদ শহরের জনসংখ্যা হল ১২,৫০০ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে পুথুক্কদ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
র‍্যাবিট কম্পক দণ্ড
থাম্ব| টেকনো র‍্যাবিট ভাইব্রেটর র‍্যাবিট কম্পক দণ্ড বা র‍্যাবিট ভাইব্রেটর (জ্যাক র‍্যাবিট ভাইব্রেটর বা জেসিকা র‍্যাবিট ভাইব্রেটর নামেও পরিচিত) একটি স্পন্দিত এবং আবর্তিত হয় এমন যৌন খেলনা, সাধারণত পুংজননেন্দ্রিয় আকৃতির এবং এর গোড়ার সঙ্গে ভগাঙ্কুর উদ্দীপক সংযুক্ত থাকে। যাইহোক, র‍্যাবিটভাইব্রেটর বিস্তৃত বাজারে ধরতে বিকশিত করা হয়েছে। ডিভাইসের এমন নামের কারণ ভগাঙ্কুর উদ্দীপকটি খরগোশের কানের জোড়ার মত বলে মনে হয়।
যৌন খেলনার ইতিহাসে, র‍্যাবিট ভাইব্রেটার তুলনামূলকভাবে সম্প্রতি উপস্থিত এসেছে, ১৯৯০ এর দশকে, আরও আনন্দদায়ক যৌন খেলনার প্রতি মহিলাদের ক্রমবর্ধমান চাহিদার প্রতিক্রিয়া হিসাবে; মার্কিন যুক্তরাষ্ট্রে এইচবিও'র সেক্স অ্যান্ড দ্য সিটি ("দি টার্টল অ্যান্ড দ্য হেয়ার" ) এর একটি পর্বের পরে ভাইব্রেটেক্সের রাবিট পার্ল সর্বাধিক বিক্রিত ভাইব্রেটর হয় এবং আমেরিকাতে তাদের জনপ্রিয়তা বৃদ্ধি পায়। র‍্যাবিট ভাইব্রেটারগুলি একসাথে যোনি এবং ভগাঙ্কুর উদ্দীপনা সরবরাহ করে প্রচলিত ডিলডো বা ভগাঙ্কুর উদ্দীপকের চেয়ে আরও তীব্র সংবেদন দেওয়ার জন্য নকশা করা হয়েছে। ডিভাইসটি একক আনন্দ বা অংশীদার যৌনসুখ নিতেও ব্যবহার করা যেতে পারে।
ব্যবহার এবং আনন্দ
র‍্যাবিট ভাইব্রেটর একইসাথে অভ্যন্তরীণ (যোনি) এবং বাহ্যিক (ভগাঙ্কুর) উদ্দীপনার জন্য নকশা করা হয়েছে। র‍্যাবিট বা খরগোস আকারের উদ্দীপকটি ভগাঙ্কুরের কাছাকাছি রাখা হয়, যখন শ্যাফ্টটি যোনিতে নেওয়া হয়, "সমস্ত চারপাশে" উত্তেজনা প্রদান করে। এই ভাইব্রেটরের মডেল শ্যাফ্টের্ ঘূর্ণনের গতি এবং ভগাঙ্কুর উদ্দীপকটির ধরনের উপর ভিত্তি করে পছন্দ করতে হয়।
একটি র‍্যাবিট ভাইব্রেটার ব্যবহার করার সময়, ব্যবহারকারীরা অতিরিক্ত তৈলাক্তকরণ ব্যবহার করে উপকৃত হতে পারে, কারণ জেলি শরীরের প্রাকৃতিক তৈলাক্তকরণ শোষণ করতে পারে এবং জেলি এবং সিলিকন উভয়ই ত্বকের বিরুদ্ধে ঘর্ষণ তৈরি করে আর্দ্রতার অভাবে জ্বালা, অস্বস্তি বা ব্যথা হতে পারে।
ভাষ্য
র‍্যাবিট ভাইব্রেটারকে "সক্রিয় মহিলা যৌনতার অন্যতম দৃশ্যমান সমসাময়িক লক্ষণ" হিসাবে বর্ণনা করা হয়েছে। র‍্যাবিট ভাইব্রেটরের আবেদন হ'ল একই সাথে এর ভগাঙ্কুর এবং যোনি উদ্দীপনা দেওয়ার ক্ষমতা।
কোসাম্বারি
কোসাম্বারী বা কোশাম্বারী হল একটি সাধারণ দক্ষিণ ভারতীয় সালাদ যা ডাল (ভাঙা ডাল ) দিয়ে তৈরি করা হয় এবং সরিষার বীজ দিয়ে ফোড়ন দেওয়া হয়। সাধারণত ব্যবহৃত ডালগুলি হল ভাঙা কালো ছোলা ( কন্নড় ভাষায় কাদালে বেলে) এবং ভাঙা মুগ ডাল (কন্নড় ভাষায় হেসারু বেলে)। এই সালাদগুলি কখনও কখনও জলখাবার হিসেবেও খাওয়া হয়, তবে সাধারণত সম্পূর্ণ খাবারের অংশ হিসেবেই খাওয়া হয়।
উপকরণ
সাধারণত ভাঙা মুগ, কোরানো নারকেল, ধনে ও লঙ্কা দিয়ে তৈরি হয় কোসাম্বারী। এর সঙ্গে ইচ্ছে হলে কুচোনো গাজর বা সূক্ষ্মভাবে কাটা শসা মেশানো যেতে পারে। ফোড়নে ব্যবহার হয় তেল, সরিষা, কারি পাতা, হিং ।
প্রস্তুতি
সবুজ মুগ দুই ঘণ্টা ভিজিয়ে রাখুন। নারকেল ও গাজর কুচি করুন। সূক্ষ্মভাবে কাটা শসাও ব্যবহার করা যেতে পারে। ধনেপাতা ও কাঁচা লঙ্কা কুচি করুন। আমের মরশুমে কাঁচা আম কুচি করে মেশাতে পারেন। তোতাপুরি (আম) কোসাম্বারীর সঙ্গে ভালো যায়।
ঐতিহ্য
উৎসব এবং বিশেষ অনুষ্ঠানে কোসাম্বারী বিতরণ করা হয়। এটি গণেশ চতুর্থী এবং শ্রী রাম নবমীর সময় জনসাধারণের মধ্যে বিতরণ করা হয়। বরমহালক্ষ্মী ও গৌরী উৎসবের সময় নারীরা একে অপরকে আমন্ত্রণ জানায় এবং হলুদ ও সিঁদুরের সাথে কোসাম্বরী বিনিময় করে। এর মূল উদ্দেশ্য হল নারীর মধ্যে দেবত্বকে উদযাপন করা।
টেস্টোস্টেরন (চলচ্চিত্র)
কাহিনি সারাংশ
ডিন সিগ্রেভ (ডেভিড সাটক্লিফ) হলেন বছর তিরিশের এক গ্রাফিক ঔপন্যাসিক। তিনি লস এঞ্জেলসে বাস করেন। তিনি তার সুদর্শন আর্জেন্টিনীয় প্রেমিক পাবলোর (অ্যান্টোনিও সাবাটো, জুনিয়ার) কাছে ব্যক্তিগত সুখ খুঁজে পান। কিন্তু তিনি তার প্রথম গ্রাফিক উপন্যাস টিনেজ স্পিড ফ্রিক সফল হওয়ার পর সৃজনীশক্তি হারানোর ভয় থেকে মুক্ত হতে পারেন না। তার সঙ্গে তার সম্পাদক লুইসের (জেনিফার কলিজ) ছাড়াছাড়ি হওয়ার উপক্রম হয়। লুইস তাকে শেষ বারের জন্য সতর্ক করে দিয়েছিলেন। এদিকে ডিনের প্রেমিক পাবলো এক রাতে সিগারেট খেতে বেরিয়ে আর ফেরে না। একাকী, অবসাদগ্রস্থ ডিন আর্জেন্টিনায় উড়ে যায় পাবলোর সন্ধানে। সেখানে গিয়ে তিনি দেখেন পাবলোর রহস্যময়ী ও কর্তৃত্বময়ী মা (সনিয়া ব্র্যাগা), পাবলোর প্রাক্তন প্রেমিক মার্কোস (লিওনার্ডো ব্রজেজিকি) ও মার্কোর রহস্যময়ী বোন সোফিয়া (সেলিনা ফন্ট) ষড়যন্ত্র করছেন, যাতে তিনি পাবলোকে খোঁজা বন্ধ করে দেন।
চলচ্চিত্রায়নের স্থান
এই ছবির গল্পটি প্রথমে ক্যালিফোর্নিয়ার লস এঞ্জেলসে শুরু হয়ে পরে আর্জেন্টিনার বুয়েনোস এয়ার্সে শেষ হচ্ছে। তবে লস এঞ্জেলসের দৃশ্যগুলিও বুয়েনোস এয়ার্সেই তোলা হয়েছে।
রুহুল আমিন মাদানী
প্রাথমিক জীবন
হাফেজ রুহুল আমিন মাদানীর জন্ম ময়মনসিংহ জেলার ত্রিশাল উপজেলায়।
রাজনৈতিক জীবন
হাফেজ রুহুল আমিন মাদানী ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে সংসদ সদস্য নির্বাচিত হন। ২০১৮ সালের সালের একাদশ জাতীয় সংসদ নির্বাচনেও বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে সংসদ সদস্য নির্বাচিত হন তিনি।
মার্ভ ওয়ালেস
ওয়াল্টার মার্ভিন মার্ভ ওয়ালেস (Merv Wallace; জন্ম: ১৯ ডিসেম্বর, ১৯১৬ - মৃত্যু: ২১ মার্চ, ২০০৮) অকল্যান্ডের গ্রে লিন এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন। ১৯৩৭ থেকে ১৯৫৩ সময়কালে নিউজিল্যান্ডের পক্ষে ১৩টি টেস্টে অংশগ্রহণের সুযোগ ঘটে তার। এছাড়াও, নিউজিল্যান্ড দলের অধিনায়কেরও দায়িত্বে ছিলেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। পাশাপাশি ডানহাতি অফ-ব্রেক বোলিংও করতেন 'ফ্লিপ' ডাকনামে পরিচিত মার্ভ ওয়ালেস।
প্রারম্ভিক জীবন
অকল্যান্ডের গ্রে লিনে জন্মগ্রহণকারী মার্ভ ওয়ালেস ১৩ বছর বয়সে বিদ্যালয় ত্যাগ করেন। এরপর টেড বোলি ও জিম পার্কসের তত্ত্বাবধানে ইডেন পার্কে প্রশিক্ষণ নেন। সহোদর জর্জ ওয়ালেসের সাথে পয়েন্ট শেভ্যালিয়ার ক্রিকেট ক্লাবে একত্রে ক্রিকেট খেলতেন। এরপর অকল্যান্ড অনূর্ধ্ব-২০ দলের প্রতিনিধিত্ব করেন।
নিউজিল্যান্ড এক্সপেডিশনারি ফোর্সে যোগ দেন। কিন্তু, পাকস্থলীতে পেশীর সমস্যার কারণে অ্যাপেনডিক্সের অস্ত্রোপাচার করার কারণে তাকে বাদ দেয়া হয়।
ডিসেম্বর, ১৯৩৩ সালে প্লাঙ্কেট শীল্ডে অকল্যান্ডের সদস্যরূপে ওয়েলিংটনের বিপক্ষে প্রথম-শ্রেণীর ক্রিকেটে অভিষেক ঘটে মার্ভ ওয়ালেসের। জানুয়ারি, ১৯৪০ সালে ক্যান্টারবারির বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ২১১ রান সংগ্রহ করেন।
আন্তর্জাতিক ক্রিকেট
২৬ জুন, ১৯৩৭ তারিখে ইংল্যান্ড ক্রিকেট দলের বিপক্ষে টেস্ট অভিষেক ঘটে মার্ভ ওয়ালেসের। ১৯৩৭ সালে ইংল্যান্ড সফরের জন্য নিউজিল্যান্ড দলের সদস্যরূপে মনোনীত হন। নীতি-নির্ধারণের প্রেক্ষিতে নির্বাচিত পেশাদার ক্রিকেটারদেরকে বাইরে রেখে তুলনামূলকভাবে দূর্বলতম দল হিসেবে ইংল্যান্ডের মাটিতে পা রাখে তার দল। লর্ডসের অভিষেক টেস্টে তিনি ৫২ ও ৫৬ রানের দুইটি অর্ধ-শতক করেন। ৪১.০২ গড়ে ১,৬৪১ রান তুলে ব্যাটিং গড়ে সফরকারী দলের পক্ষে সর্বোচ্চ ছিলেন। তবে, খেলোয়াড়ী জীবনের তুঙ্গে থাকাকালে দ্বিতীয় বিশ্বযুদ্ধের কারণে ক্ষতিগ্রস্ত হন। এরপর মার্চ, ১৯৪৬ সালে পুনরায় টেস্ট ক্রিকেটে অংশগ্রহণ করেন মার্ভ ওয়ালেস।
মার্চ, ১৯৪৬ সালে অস্ট্রেলিয়ার বিপক্ষে নিউজিল্যান্ডের ইতিহাসের প্রথম টেস্টে খেলেন। তবে, ঐ খেলায় অস্ট্রেলিয়া দল দুই দিনেই ইনিংস ব্যবধানে জয় তুলে নেয়। ১৯৪৭ সালে সফরকারী ইংরেজ দলের বিপক্ষে খেলার সুযোগ হয় তার। ১৯৪৯ সালে ওয়াল্টার হ্যাডলির নেতৃত্বাধীন নিউজিল্যান্ড দলের সহঃ অধিনায়কের মর্যাদা লাভ করেন। ঐ সিরিজে চার টেস্টে অংশ নেয় তার দল। প্রথম-শ্রেণীর ক্রিকেটে ৪৯.২০ গড়ে ১,৭২২ রান তুলেন। তন্মধ্যে, ইয়র্কশায়ার, ওরচেস্টার, লিচেস্টার, কেমব্রিজ বিশ্ববিদ্যালয় ও গ্ল্যামারগনের বিপক্ষে মনোরম সেঞ্চুরি করেন তিনি।
মে মাসের পূর্বে তিনি ৯১০ রান তুলেন। এরফলে, দুইবার ডোনাল্ড ব্র্যাডম্যান ও একবার গ্লেন টার্নারের পর সফরকারী দলের ব্যাটসম্যান হিসেবে অল্পের জন্য সহস্র রানের কোটা স্পর্শ করতে ব্যর্থ হন। তবে, টেস্টগুলোয় তিনি খুব কমই সফল হয়েছিলেন।
১৯৫১ সালে ক্রাইস্টচার্চে সফরকারী ইংল্যান্ডের বিপক্ষে ৬৬ রানের ব্যক্তিগত সর্বোচ্চ ইনিংস খেলেন। এরপর ১৯৫৩ সালে সফরকারী দক্ষিণ আফ্রিকা দলের বিপক্ষে নিজস্ব শেষ দুই টেস্টে দলকে পরিচালনা করার দায়িত্ব পান।
অবসর
ক্রিকেট থেকে অবসর নেয়ার পর নিউজিল্যান্ড দলের কোচের দায়িত্ব বর্তায় তার কাঁধে। ১৯৫৬ সালে ইডেন পার্কে সফরকারী ওয়েস্ট ইন্ডিজ দলের বিপক্ষে নিউজিল্যান্ড দল প্রথমবারের মতো ঐতিহাসিক জয় পায়। অবশ্য এরপর নিউজিল্যান্ড কর্তৃপক্ষের কাছে তার কোচিং দক্ষতা বিশেষ নজর কাড়েনি।
খেলোয়াড়ী জীবন চলাকালেই টেনিস খেলোয়াড় বিল ওয়েবের সাথে যৌথভাবে একটি ক্রীড়াসামগ্রী বিক্রয় প্রতিষ্ঠান পরিচালনা করেন। এ প্রতিষ্ঠানটিতে ১৯৪৭ থেকে ১৯৮২ সাল পর্যন্ত চলমান ছিল।
মূল্যায়ন
সাবেক নিউজিল্যান্ডীয় ক্রিকেট অধিনায়ক জন রিচার্ড রিড তাকে সর্বাপেক্ষা অবমূল্যায়িত ক্রিকেটার হিসেবে রূপালী ফার্নের পোশাক পরিধান করেছেন বলে মন্তব্য করেন। তার কণ্ঠ থেকে কাউকে ধমক শুনতে না পারার কারণে দলীয় সঙ্গীরা ফ্লিপ ডাকনামে আখ্যায়িত করেন।
স্বল্প দূরত্বে বল ফেলে দ্রুতগতিতে রান তোলার ক্ষমতা ছিল তার। উইকেটের চারপাশেই তিনি বল ঠেলে দিতে পারতেন। তবে কভার অঞ্চলেই তিনি দক্ষতা দেখাতে পেরেছিলেন। মাত্র ২০.৯০ গড়ে টেস্টে রান তুলতে পেরেছেন। এরফলে, তার ব্যাটিং সামর্থ্যতার যথার্থ প্রতিফলন ঘটাতে পারেননি মার্ভ ওয়ালেস।
২০০৪ সালে রাণীর জন্মদিনের সম্মাননায় ক্রিকেটে অসামান্য অবদানের স্বীকৃতিস্বরূপ নিউজিল্যান্ড অর্ডার অব মেরিট পদবীতে ভূষিত হন।
ব্যক্তিগত জীবন
তার ভাই জর্জ ওয়ালেস ও পুত্র গ্রিগরি ওয়ালেস - উভয়েই অকল্যান্ডের পক্ষে প্রথম-শ্রেণীর ক্রিকেট খেলেছেন। কন্যা অ্যাডেল রাগবি ইউনিয়নের খেলোয়াড় গ্র্যান্ট ফক্সের সাথে পরিণয়সূত্র আবদ্ধ হন। মার্ভ ওয়ালেসের এক নাতি রায়ান ফক্স গল্ফার। ২০০০ সালে যোসেফ রোমানোস কর্তৃক মার্ভ ওয়ালেস: এ ক্রিকেট মাস্টার শিরোনামে জীবনীমূলক গ্রন্থ প্রকাশ করেন।
ডেব (ফাইল ফরম্যাট)
ডেব (deb) হল একটি ফাইল এক্সটেনশনের নাম। ডেবিয়ান সফটওয়্যার প্যাকেজ বা সাধারণ ভাবে বাইনারী ফাইল নামে পরিচিত ফাইল ফরম্যাটের ক্ষেত্রে এই এক্সটেনশন ব্যবহার করা হয়। ডেবিয়ান থেকে মূলত এই ডেব অংশটি গ্রহণ করা হয়েছে।
ডেবিয়ান প্যাকেজসমূহ ডেবিয়ান ছাড়াও এর উপর ভিত্তি করে তৈরী অন্যান্য বিভিন্ন ডিস্ট্রিবিউশনে ব্যবহার করা হয়, যেমন উবুন্টু এবং অন্যান্য।
ডেবিয়ান প্যাকেজসমূহ আদর্শ ইউনিক্স এআর আর্কাইভ, যেখানে দুটি gzip, bzipped অথবা lzma tar আর্কাইভ থাকে। যার একটিতে প্যাকেজ নিয়ন্ত্রণ সম্পর্কিত তথ্য এবং অপরটিতে অন্যান্য প্রয়োজনীয় তথ্য থাকে।
ক্যানোনিকালের তৈরী ডিপিকেজি নামের একটি প্রোগ্রাম এই প্যাকেজসমূহ ব্যবস্থাপনার কাজ করে, সাধারণভাবে এপিটি/aptitude নামের সফটওয়্যারের মাধ্যমে এই কাজটি করা হয়।
এলিয়েন নামের একটি সফটওয়্যার ব্যবহার করে ডেবিয়ান প্যাকেজসমূহ অন্যান্য প্যাকেজ ফরম্যাটে রুপান্তর করা যায় এবং একইভাবে অন্যান্য প্যাকেজসমূহ থেকে ডেব প্যাকেজে রুপান্তর করা যায়। সোর্স কোড থেকে ডেবিয়ান প্যাকেজ তৈরী করা যায় CheckInstall অথবা ডেবিয়ান প্যাকেজ মেকারের মাধ্যমে।
কিছু udeb প্যাকেজ ডেবিয়ান ইনস্টলেশনের সময় ব্যবহার করা হয়। যদিও এখানে udeb ফাইল এক্সটেনশন ব্যবহার করা হয় কিন্তু এই প্যাকেজসমূহও deb প্যাকেজসমূহের মত একই পদ্ধতিতে তৈরী করা হয় এবং ডেব প্যাকেজের প্রায় সকল বৈশিষ্টই রয়েছে এখানে। এই দুই ফরম্যাটের প্যাকেজসমূহের মধ্যে একটি সাধারণ পার্থক্য হল udeb প্যাকেজসমূহে কেবলমাত্র প্রয়োজনীয় ফাংশনসমূহ রাখা হয় এবং ডকুমেন্টেশন অংশটি অপসারণ করা হয়। udeb প্যাকেজসমূহ সাধারণ ডেবিয়ান ফাইল সিস্টেমে ইনস্টল করা যায় না।
প্যাকেজের বিস্তারিত বর্ণনা
ডেবিয়ান ০.৯৩ এর পরবর্তী সংস্করণসমূহ হতে ডেব ফাইলসমূহ ar আর্কাইভ হিসাবে প্রকাশিত হয়। এই আর্কাইভে তিন ধরনের ক্যানোনিকাল ফাইল থাকে: <tt>debian-binary</tt> ফাইলটি অবশ্যই আর্কাইভের প্রথম ফাইল হতে হবে। অন্যথায় ইনস্টল করার সময় এই ডেবিয়ান প্যাকেজটি সটিকভাবে চিহ্নিত করা যাবে না।
তিউনিশীয় ফুটবল ফেডারেশন
তিউনিসীয় ফুটবল ফেডারেশন (الجامعة التونسية لكرة القدم, Fédération Tunisienne de Football, Tunisian Football Federation; এছাড়াও সংক্ষেপে টিএফএফ নামে পরিচিত) হচ্ছে তিউনিসিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৭ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর তিউনিসিয়ার রাজধানী তিউনিসে অবস্থিত।
এই সংস্থাটি তিউনিসিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে তিউনিসীয় পেশাদার লীগ ১, তিউনিসীয় কাপ এবং তিউনিসীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে তিউনিসীয় ফুটবল ফেডারেশনের সভাপতির দায়িত্ব পালন করছেন ওয়েডি জেরি এবং সাধারণ সম্পাদকের দায়িত্ব পালন করছেন ওয়াজদি আওয়াদি।
হনুমান (রামায়ণ)
হনুমান (हनुमान, অথবা আঞ্জনেয়) হলো হিন্দু দেবতা ও মর্যাদা পুরুষোত্তম রামের ঐশ্বরিক বানর সঙ্গী। হিন্দু মহাকাব্য রামায়ণের অন্যতম কেন্দ্রীয় চরিত্র হনুমান। তিনি রামের ভক্ত এবং চিরঞ্জীবদের একজন। হনুমান বায়ু দেবতার আধ্যাত্মিক পুত্র,   যিনি একাধিক গল্পে হনুমানের জন্মে সরাসরি ভূমিকা পালন করেন, হনুমান হলেন পৃথিবীতে ভগবান শিবের আংশিক অবতার বলে মনে করা হয়। তাকে বায়ু দেবতার অবতারও বলা হয়। মহাকাব্য মহাভারত এবং বিভিন্ন পুরাণ-এর মতো আরও কয়েকটি গ্রন্থে হনুমানের উল্লেখ রয়েছে।
হনুমানের ভক্তিমূলক উপাসনার প্রমাণ গ্রন্থগুলিতে, সেইসাথে বেশিরভাগ প্রত্নতাত্ত্বিক স্থানগুলিতে অনেকাংশে অনুপস্থিত। আমেরিকান ভারতবিদ ফিলিপ লুটজেনডর্ফের মতে, হনুমানের ধর্মতাত্ত্বিক তাৎপর্য এবং তাঁর প্রতি ভক্তিমূলক উৎসর্গ রামায়ণ রচনার প্রায় ১,০০০ বছর পরে ২য় সহস্রাব্দে ভারতীয় উপমহাদেশে ইসলামী শাসনের আগমনের পর। লুটজেনডর্ফ আরও লিখেছেন যে হনুমানের জীবনবৃত্তান্তের উপাখ্যানগুলো তার পিতা বায়ু দেবতা থেকে আংশিকভাবে উদ্ভূত বলে মনে করা হয়, যা দৈহিক ও আধ্যাত্মিক উভয় ক্ষেত্রেই বায়ুর ভূমিকাকে প্রতিফলিত করে। ভক্তি আন্দোলনের সাধুরা  যেমন: সমর্থ রামদাস, হনুমানকে জাতীয়তাবাদ ও নিপীড়নের বিরুদ্ধে প্রতিরোধের প্রতীক হিসাবে ব্যক্ত করেছেন। বৈষ্ণব সন্ত মাধব বলেন যে, যখনই বিষ্ণু পৃথিবীতে অবতারণ করেন, বায়ু তার সাথে যান এবং ধর্ম রক্ষার কাজে সাহায্য করেন। আধুনিক যুগে, হনুমানের মূর্তি এবং মন্দিরগুলি ক্রমবর্ধমানভাবে জনসাধারণে প্রচলিত। তাকে শক্তি ও ভক্তির প্রতীক "শক্তি, বীরত্বপূর্ণ উদ্যোগ ও দৃঢ়তার শ্রেষ্ঠত্ব" এবং "প্রেমময়, ও তার ব্যক্তিগত উপাস্য রামের প্রতি আবেগপূর্ণ ভক্তি" এর আদর্শ সমন্বয় হিসেবে দেখা হয়। পরবর্তী সাহিত্যে, তাকে কখনও কখনও সামরিক রূপকারের পৃষ্ঠপোষক দেবতা হিসাবে বর্ণনা করা হয়। তিনি অভ্যন্তরীণ আত্ম-নিয়ন্ত্রণ, বিশ্বাস, সেবার মানবিক শ্রেষ্ঠত্বের প্রতীক, যার সত্তার প্রথম ছাপের পিছনে লুকিয়ে আছে, এবং যাকে বানরের মতো দেখায়। হনুমানকে ব্রহ্মচর্য অনুকরণীয় ব্রহ্মচারী হিসেবে বিবেচনা করা হয়।
নাম ও ব্যুৎপত্তি
হনুমান হিন্দু ভক্তি-শক্তি পূজা ঐতিহ্যের দুটি সবচেয়ে লালিত বৈশিষ্ট্যকে একত্রিত করেছেন: "বীরত্বপূর্ণ, শক্তিশালী, দৃঢ়তার শ্রেষ্ঠত্ব" এবং "ব্যক্তিগত ঈশ্বরের প্রতি প্রেমময়, আবেগপূর্ণ ভক্তি"।
"হনুমান" এর ভাষাগত বৈচিত্রের মধ্যে রয়েছে হনুমত, হনুমান (তামিল), হনুমন্থ (কন্নড়), হনুমানথুডু (তেলেগু)। অন্যান্য নাম অন্তর্ভুক্ত:
লৌকিক দ্রাবিড় শিকড়
প্রাচ্যবিদ ফ্রেডরিক ইডেন পারগিটার তত্ত্ব দিয়েছিলেন যে হনুমান ছিলেন একজন দ্রাবিড় লৌকিক ধর্মের দেবতা। এই তত্ত্ব অনুসারে, "হনুমান" নামটি পুরুষ বানর (আনা-মান্ডি) জন্য তামিল শব্দ থেকে এসেছে, যা প্রথমে "অনুমন্ত"-এ রূপান্তরিত হয় - একটি নাম যা এখনও ব্যবহৃত হয়। এই অনুমান অনুসারে "অনুমন্ত", পরে "হনুমান"-এ সংস্কৃত করা হয়েছিল কারণ প্রাচীন আর্যরা প্রাচীন দ্রাবিড়দের একটি জনপ্রিয় বানর দেবতার সাথে মুখোমুখি হয়েছিল এবং তারপরে এটিকে সংস্কৃতিত করেছিল। তামিল ভাষাগত অধ্যয়নের জন্য পরিচিত মুরে বার্নসন ইমেনিউ-এর মতে, এই তত্ত্বের কোনো মানে হয় না কারণ সঙ্গম সাহিত্যে প্রাচীন তামিল শব্দ "মান্ডি" এর অর্থ শুধুমাত্র "মহিলা বানর" হতে পারে এবং হনুমান হল পুরুষ। আরও, ইমেনিউ যোগ করেছেন, যৌগ আনা-মান্ডি তামিল ভাষায় কোন শব্দার্থিক অর্থ বহন করে না, যার উন্নত এবং পরিশীলিত ব্যাকরণ ও শব্দার্থিক নিয়ম রয়েছে। ইমেনিউর মতে "বিশিষ্ট চোয়াল" ব্যুৎপত্তি তাই প্রশংসনীয়।
মহাকাব্য ও পুরাণ
হিন্দু মহাকাব্য, রামায়ণ ও মহাভারত উভয়েই হনুমানের উল্লেখ আছে। বিংশ শতাব্দীর জেসুইট ধর্মপ্রচারক ক্যামিল বুল্কে, তার Ramkatha: Utpatti Aur Vikas (রামের গল্প: এর উৎপত্তি ও বিকাশ)- এ উল্লেখ করেন যে হনুমানের উপাসনার ভিত্তি ছিল মধ্য ভারতের আদিবাসী উপজাতিদের ধর্মের মধ্যে।
পুরাণে হনুমানের উল্লেখ আছে। কয়েকটি মধ্যযুগের সংস্কৃত গ্রন্থে হনুমানকে রুদ্রের অবতার হিসেবে উল্লেখ করা হয়েছে। শুধুমাত্র শিব পুরাণে হনুমানকে শিবের অবতার হিসেবে উল্লেখ করা হয়েছে; অন্যান্য সমস্ত পুরাণ এবং শাস্ত্র স্পষ্টভাবে তাকে বায়ুর অবতার বা বায়ুর আধ্যাত্মিক পুত্র বা কখনও কখনও রুদ্রের অবতার (যা বায়ুর অন্য নাম) বলে উল্লেখ করে। লেখক দেবদত্ত পট্টনায়েক বলেছেন, "বৈষ্ণব ঐতিহ্যে, হনুমান শিবের সাথে সম্পর্কিত নয়। শৈব ঐতিহ্যে, হনুমান হয় শিবের অবতার বা পুত্র"। ভারতবিদ ফিলিপ লুটগেনডর্ফ লিখেছেন, "একাদশ রুদ্রের মধ্যে একজন হিসাবে হনুমানের পরবর্তী শনাক্তকরণ ক্রমবর্ধমান জনপ্রিয় দেবতার উপর শৈব সাম্প্রদায়িক দাবিকে প্রতিফলিত করতে পারে, এটি তার সাথে তার আত্মীয়তারও ইঙ্গিত দেয়, এবং তাই, এক শ্রেণীর ভয়ঙ্কর ও দ্বিধাবিভক্ত দেবতার উপর সম্ভাব্য নিয়ন্ত্রণ"। লুটজেনডর্ফ আরও লিখেছেন, "হনুমানের জীবনবৃত্তান্তের অন্যান্য দক্ষতাগুলিও তার বাতাসের পিতৃত্ব থেকে আংশিকভাবে উদ্ভূত বলে মনে হয়, যা শরীর ও মহাজাগতিক উভয় ক্ষেত্রেই বায়ুর ভূমিকাকে প্রতিফলিত করে"।
অন্যান্য পৌরাণিক কাহিনী, যেমন দক্ষিণ ভারতে পাওয়া যায়, হনুমানকে এমন সত্তা হিসাবে উপস্থাপন করে যিনি শিব ও বিষ্ণুর মিলন, বা আয়াপ্পার উৎপত্তির সাথে যুক্ত। ১৭শ শতাব্দীর ওড়িয়া রচনা দীনাকৃষ্ণদাস রচিত রাসবিনোদ-এ উল্লেখ করা হয়েছে যে ত্রিমূর্তি – ব্রহ্মা, বিষ্ণু ও শিব – একত্রিত হয়ে হনুমানের রূপ ধারণ করেছিলেন।
পরবর্তী মধ্যযুগ ও আধুনিক যুগ
এই যুগে, হনুমান বিকশিত হয়েছিল এবং শক্তি ও ভক্তির আদর্শ সংমিশ্রণ হিসেবে আবির্ভূত হয়েছিল। ১৭শ শতাব্দীতে এবং তারপরে লোক ঐতিহ্যগুলি, হনুমানকে ঐশ্বরিক সত্তা, দেবতাদের বংশধর এবং শিবের অবতার হিসাবে সংস্কার ও উপস্থাপন করতে শুরু করে। তিনি ধর্মীয়ভাবে নির্যাতিতদের রক্ষক, প্রতিরোধ প্রকাশকারী, যোগী, সামরিক রুপকার এবং যোদ্ধাদের জন্য অনুপ্রেরণা হিসেবে আবির্ভূত হন, কম পশমযুক্ত এবং ক্রমবর্ধমান মানবিক চরিত্র, লালিত গুণাবলী ও অভ্যন্তরীণ মূল্যবোধের প্রতীক, এবং ভক্তির যোগ্য নিজের অধিকারে। হিন্দু সন্ন্যাসীরা সৈন্যে পরিণত হওয়ায় তারা প্রায়ই তাদের সংগঠনের নাম রাখেন হনুমানের নামে। হনুমানের চরিত্রের এই বিবর্তন, তার ধর্মীয় মর্যাদা, এবং তার সাংস্কৃতিক ভূমিকা এবং সেইসাথে তার মূর্তিতত্ত্ব, ঔপনিবেশিক যুগ এবং উত্তর-ঔপনিবেশিক সময়ে অব্যাহত ছিল।
জন্ম
মহর্ষি বেদব্যাস প্রস্তাবিত অঞ্জনাদ্রি পাহাড় তিরুমালার হনুমানের জন্মস্থান। নাশিকের অঞ্জনেরী, মহারাষ্ট্রের সাথে অঞ্জনেরী অঞ্জনাদ্রী (হাম্পির কাছে) গঙ্গাবথি তালুক কপ্পাল জেলার, কর্ণাটক হল এমন স্থানের মধ্যে একটি যেগুলি কিষ্কিন্ধ্যা এর অবস্থান বলে দাবি করে।
শৈশব
বাল্মীকির রামায়ণ অনুসারে, শৈশবে এক সকালে হনুমান ক্ষুধার্ত ছিলেন এবং লাল রঙের সূর্য উদিত হতে দেখেছিলেন। এটাকে পাকা ফল ভেবে সে তা খেতে লাফিয়ে উঠল। হিন্দু কিংবদন্তির সংস্করণে, দেবতাদের রাজা ইন্দ্র হস্তক্ষেপ করেছিলেন এবং হনুমানকে তার বজ্রপাত দিয়ে আঘাত করেছিলেন। এতে হনুমানের চোয়ালে আঘাত লাগে এবং তিনি ভাঙা চোয়াল নিয়ে মাটিতে পড়ে যান। হনুমানের পিতা বায়ু বিরক্ত হয়ে পৃথিবীর সমস্ত বায়ু প্রত্যাহার করে নেন। বাতাসের অভাব সমস্ত জীবের জন্য অপরিসীম দুর্ভোগের সৃষ্টি করেছিল। এটি শিবকে হস্তক্ষেপ করতে এবং হনুমানকে পুনরুজ্জীবিত করতে পরিচালিত করেছিল, যার ফলস্বরূপ বাতাসকে জীবিত প্রাণীদের কাছে ফিরে যেতে প্ররোচিত করেছিল। যেহেতু ভুলটি দেবতা ইন্দ্রের দ্বারা হয়েছিল, তাই তিনি হনুমানকে একটি বর দেন যে তার শরীর ইন্দ্রের বজ্রের মতো শক্তিশালী হবে এবং তার বজ্রও তার ক্ষতি করতে পারবে না। ইন্দ্রের সাথে অন্যান্য দেবতারাও তাকে বর দেন: অগ্নি হনুমানকে বর দেন যে আগুন তার ক্ষতি করবে না; বরুণ হনুমানের অভিলাষ মঞ্জুর করেন যে জল তার ক্ষতি করবে না; বায়ু হনুমানের অভিলাষ মঞ্জুর করেছিলেন যে তিনি বাতাসের মতো দ্রুত হবেন এবং বাতাস তার ক্ষতি করবে না। ব্রহ্মা হনুমানকে বর দেন যে তিনি যেকোনও জায়গায় যেতে পারেন যেখানে তাকে থামানো যায় না। তাই এই বরগুলি হনুমানকে অমর করে তোলে, যার অনন্য ক্ষমতা ও শক্তি রয়েছে।
তার শৈশবের কিংবদন্তির অন্য হিন্দু সংস্করণে, যা লুটজেনডর্ফ বলেছে সম্ভবত পুরোনো এবং জৈনগ্রন্থে পাওয়া যায় যেমন ৮ম শতাব্দীর ধুর্তাখ্যান, সূর্যের জন্য হনুমানের ইকারোস-সদৃশ লাফ মারাত্বক প্রমাণিত হয় এবং তিনি সূর্যের আলো থেকে পুড়ে ছাই হয়ে যান তাপ তার ছাই পৃথিবী ও মহাসাগরে পড়ে। দেবতারা তখন ভূমি থেকে ছাই এবং তার হাড়গুলি সংগ্রহ করেন এবং মাছের সাহায্যে তাকে পুনরায় একত্রিত করেন। তারা তার চোয়ালের একটি টুকরো ছাড়া সবকিছু খুঁজে পায়। তার মায়ের পাশে তার প্রপিতামহ তারপর সূর্যকে সন্তানকে পুনরুদ্ধার করতে বলেন। সূর্য দেবতা তাকে জীবিত করে, কিন্তু হনুমান বিকৃত চোয়ালে রয়ে যায়। কথিত আছে যে হনুমান তার শৈশব কিষ্কিন্ধ্যায় কাটিয়েছেন।
রামায়ণ
তার শৈশব এবং রামায়ণের ঘটনাগুলির মধ্যে যা ঘটেছিল তার মধ্যে যথেষ্ট পার্থক্য রয়েছে, তবে রামায়ণের ঘটনাগুলিতে তার গল্প আরও শক্ত হয়ে ওঠে। রাম ও তার ভাই লক্ষ্মণ, রামের অপহৃত স্ত্রী সীতার সন্ধান করার পর, নতুন রাজা কিষ্কিন্ধায় পৌঁছান এবং রামের নতুন সহযোগী বানর রাজা সুগ্রীব রামের হারিয়ে যাওয়া স্ত্রীর সন্ধানের জন্য চার দিকে সৈন্য পাঠাতে সম্মত হন। দক্ষিণে, সুগ্রীব হনুমান এবং আরও কয়েকজনকে পাঠান, যার মধ্যে মহান ভালুক জাম্ববানও রয়েছে। এই দলটি ভারতের দক্ষিণতম প্রান্তে সমস্ত পথ ভ্রমণ করে, যেখানে তারা দিগন্তে দৃশ্যমান লঙ্কা (আধুনিক শ্রীলঙ্কা) দ্বীপের সাথে সমুদ্রের মুখোমুখি হয়। দলটি দ্বীপটি তদন্ত করতে চায়, কিন্তু কেউই এতদূর সাঁতার কাটতে বা লাফ দিতে পারে না (এই মহাকাব্যের চরিত্রগুলির মধ্যে এই ধরনের অতিপ্রাকৃত শক্তির জন্য এটি সাধারণ ছিল)। যাইহোক, জাম্ববান পূর্বের ঘটনাগুলি থেকে জানেন যে হনুমান এমন কৃতিত্ব সহজে করতে সক্ষম হয়েছিলেন এবং তার অভিশাপ তুলেছিলেন।
অভিশাপ উঠল, হনুমান এখন তার সমস্ত গতিশীল ঐশ্বরিক শক্তির কথা মনে রেখেছে। তিনি পর্বতের আকারে রূপান্তরিত হয়েছিলেন এবং সংকীর্ণ চ্যানেল পেরিয়ে লঙ্কায় চলে গিয়েছিলেন বলে কথিত আছে। অবতরণ করার পরে, তিনি লঙ্কার রাজা রাবণ এবং তার রাক্ষস অনুসারীদের দ্বারা জনবহুল শহর আবিষ্কার করেন, তাই তিনি পিঁপড়ার আকারে সঙ্কুচিত হয়ে শহরের মধ্যে লুকিয়ে পড়েন। শহর অনুসন্ধান করার পরে, তিনি সীতাকে বনের মধ্যে আবিষ্কার করেন, যা রাক্ষস যোদ্ধাদের দ্বারা সুরক্ষিত ছিল। যখন তারা সবাই ঘুমিয়ে পড়ে, তখন তিনি সীতার সাথে দেখা করেন এবং আলোচনা করেন যে তিনি কীভাবে তাকে খুঁজতে এসেছেন। তিনি প্রকাশ করেন যে রাবণ তাকে অপহরণ করেছে এবং তাকে শীঘ্রই তাকে বিয়ে করতে বাধ্য করছে। তিনি তাকে উদ্ধার করার প্রস্তাব দেন কিন্তু সীতা প্রত্যাখ্যান করেন, এই বলে যে তার স্বামীকে এটি করতে হবে (প্রাচীন ভারতের সময় থেকে বিশ্বাস)।
পরবর্তীতে যা ঘটবে তা হিসাব অনুসারে আলাদা, কিন্তু সাধারণ গল্প হল যে সীতাকে দেখার পর, তিনি বন ধ্বংস করতে শুরু করেন, তাকে বন্দী করার অনুরোধ জানান। গল্প যাই হোক না কেন, তিনি নিজেই রাবণের দরবারে বন্দী হন, যখন হনুমান তাকে বলেন যে রাম সীতাকে ফিরিয়ে নিতে আসছেন তখন তিনি হাসেন। রাবণ তার ভৃত্যদেরকে হনুমানের লেজে আগুন জ্বালিয়ে দেওয়ার নির্দেশ দেন তার নিরাপত্তার হুমকির জন্য নির্যাতন হিসেবে। যাইহোক, যতবার তারা তেলে ভেজানো কাপড় পোড়াতে দেয়, সে তার লেজ লম্বা করে যাতে আরও কাপড় যোগ করতে হয়। এটি চলতে থাকে যতক্ষণ না রাবণ যথেষ্ট পরিমাণে আলোকসজ্জা শুরু করার নির্দেশ দেয়। যাইহোক, যখন তার লেজ প্রজ্বলিত হয়, তখন সে তার লেজটি পিছনে সঙ্কুচিত করে এবং তার অতিমানবীয় শক্তি দিয়ে তার বন্ধন মুক্ত করে। তিনি একটি জানালা দিয়ে লাফ দেন এবং ছাদ থেকে ছাদে ঝাঁপ দেন, অট্টালিকার-এর পর অট্টালিকা পুড়িয়ে দেন, যতক্ষণ না শহরের বেশিরভাগ অংশ আগুনে পুড়ে যায়। এই জয় দেখে হনুমান ভারতে ফিরে যান।
ফিরে আসার পর, তিনি তার সন্ধান আনয়ন করার দলের কী ঘটেছিল তা জানান, এবং তারা কিষ্কিন্ধ্যায় ফিরে যায়, যেখানে রাম খবরের জন্য সারাক্ষণ অপেক্ষা করছিলেন। সীতা নিরাপদে আছেন এবং তার জন্য অপেক্ষা করছেন শুনে রাম সুগ্রীবের সেনাবাহিনীর সমর্থন সংগ্রহ করেন এবং লঙ্কার উদ্দেশ্যে যাত্রা করেন। এইভাবে লঙ্কার কিংবদন্তি যুদ্ধ শুরু হয়।
দীর্ঘ যুদ্ধে হনুমান সেনাবাহিনীতে একজন সেনাপতির ভূমিকা পালন করেন। এক তীব্র লড়াইয়ের সময়, রামের ভাই লক্ষ্মণ মারাত্মকভাবে আহত হন; মনে করা হয়েছিল যে হিমালয় পর্বত থেকে ভেষজ গাছের সাহায্য ছাড়াই তিনি মারা যাবেন। হনুমানই একমাত্র ব্যক্তি যিনি এত দ্রুত যাত্রা করতে পেরেছিলেন এবং এইভাবে তাকে পাহাড়ে পাঠানো হয়েছিল।
পৌঁছে তিনি আবিষ্কার করলেন যে পাহাড়ের ধারে অনেকগুলি ভেষজ রয়েছে এবং ভুল ভেষজটি ফিরিয়ে নিতে চান না। তাই পরিবর্তে, তিনি একটি পাহাড়ের আকারে বড় হয়েছিলেন, পর্বতটিকে পৃথিবী থেকে ছিঁড়ে ফেলেছিলেন এবং যুদ্ধে ফিরে এসেছিলেন। এই কাজটি সম্ভবত হিন্দুদের মধ্যে তার সবচেয়ে কিংবদন্তি। এই পাহাড়ের একটি খণ্ডটি বহন করার সময় নিচে পড়ে যাওয়ার কথা বলা হয়েছিল এবং বর্তমান সময়ের "মাউন্ট রুমসালা" পতিত টুকরো বলে মনে করা হয়।
শেষ পর্যন্ত, রাম বিষ্ণুর অবতার হিসাবে তার ঐশ্বরিক ক্ষমতা প্রকাশ করেছিলেন এবং রাবণ এবং বাকি রাক্ষস সেনাবাহিনীকে হত্যা করেছিলেন। শেষ পর্যন্ত, রাম রাজা হিসাবে তার জায়গায় ফিরে আসার জন্য অযোধ্যায় তার বাড়িতে ফিরে আসেন। যারা তাকে যুদ্ধে সাহায্য করেছিল তাদের সকলকে উপহার দিয়ে আশীর্বাদ করার পর, রাম হনুমানকে তার উপহার দিয়েছিলেন, যিনি তা ফেলে দিয়েছিলেন। আদালতের অনেক কর্মকর্তা, বিভ্রান্ত, এই আইনে ক্ষুব্ধ হন। হনুমান উত্তর দিলেন যে রামকে স্মরণ করার জন্য উপহারের প্রয়োজনের চেয়ে, তিনি সর্বদা তাঁর হৃদয়ে থাকবেন। আদালতের কিছু আধিকারিক তখনও বিচলিত হয়ে তার কাছে প্রমাণ চেয়েছিলেন এবং হনুমান তার বুক ছিঁড়ে ফেলেন, যার হৃদয়ে রাম ও সীতার মূর্তি ছিল। এখন একজন সত্যিকারের ভক্ত হিসাবে প্রমাণিত, রাম তাকে সুস্থ করেছিলেন এবং তাকে অমরত্বের আশীর্বাদ করেছিলেন, কিন্তু হনুমান তা প্রত্যাখ্যান করেছিলেন এবং তাকে পূজা করার জন্য শুধুমাত্র রামের পায়ের কাছে জায়গা চেয়েছিলেন। স্পর্শ করে, রাম তাকে অমরত্ব দিয়ে আশীর্বাদ করলেন। শেশা নাগের মতো, হনুমানও কল্প (মহাবিশ্বের ধ্বংস) পরে বেঁচে থাকবেন।
মহাভারত
রামায়ণের ঘটনার কয়েক শতাব্দী পরে, এবং মহাভারতের ঘটনার সময়, হনুমান এখন প্রায় বিস্মৃত দেবতা বনে তার জীবনযাপন করছে। কিছু সময় পর, তার আধ্যাত্মিক ভাই ভীমের মাধ্যমে, তার স্ত্রীর জন্য ফুলের সন্ধান করে। হনুমান এটি অনুভব করেন এবং তাকে একটি পাঠ শেখানোর সিদ্ধান্ত নেন, কারণ ভীম তার অতিমানবীয় শক্তির জন্য গর্বিত ছিলেন বলে পরিচিত ছিলেন (এই সময়ে অতিপ্রাকৃত শক্তিগুলি রামায়ণের তুলনায় অনেক বিরল ছিল কিন্তু এখনও হিন্দু মহাকাব্যগুলিতে দেখা যায়)। ভীম দুর্বল বৃদ্ধ বানরের আকারে মাটিতে পড়ে থাকা হনুমানের মুখোমুখি হন। তিনি হনুমানকে সরে যেতে বললেন, কিন্তু তিনি তা করলেন না। যেহেতু এই সময়ে একজন ব্যক্তির উপর পা রাখা অত্যন্ত অসম্মানজনক বলে বিবেচিত হয়েছিল, হনুমান উত্তরণ তৈরি করতে তার লেজ উপরে তোলার পরামর্শ দিয়েছিলেন। ভীম মনেপ্রাণে মেনে নিলেন, কিন্তু লেজ তুলতে পারলেন না।
ভীম, বিনীত, বুঝতে পারলেন যে দুর্বল বানরটি এক ধরনের দেবতা, এবং তাকে নিজেকে প্রকাশ করতে বললেন। হনুমান নিজেকে প্রকাশ করলেন, ভীমের আশ্চর্য হয়ে গেল, এবং ভাইয়েরা আলিঙ্গন করল। হনুমান ভবিষ্যদ্বাণী করেছিলেন যে ভীম শীঘ্রই একটি ভয়ানক যুদ্ধের অংশ হবেন এবং ভীমকে প্রতিশ্রুতি দিয়েছিলেন যে তিনি তার ভাই অর্জুনের রথের পতাকায় বসবেন এবং ভীমের জন্য যুদ্ধ চিৎকার করবেন যা তার শত্রুদের হৃদয়কে দুর্বল করে দেবে। বিষয়বস্তু, হনুমান তার ভাইকে তার সন্ধানে রেখে গিয়েছিলেন, এবং সেই ভবিষ্যদ্বাণীমূলক যুদ্ধের পরে, ১৬০০ এর দশকের গোড়ার দিকে আর দেখা যাবে না।
বেদ
মুক্তিকা উপনিষদ হলো মুদ্রিত আকারে উপলব্ধ চার বেদের অন্তর্ভুক্ত ১০৮টি উপনিষদের সংগ্রহকে বোঝায়। উপনিষদগুলো রাম ও হনুমানের মধ্যে কথোপকথনের অংশ, যেগুলো মুক্তির বিষয়ে অনুসন্ধান নিয়ে কাজ করে।
২০১৮-১৯ শ্রীলঙ্কা ক্রিকেট দলের নিউজিল্যান্ড সফর
শ্রীলঙ্কা ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০১৮ থেকে জানুয়ারি ২০১৯-এ অনুষ্ঠিত হয়।